projecte-aina/catalan_government_crawling huggingface dataset:
CloudiFacturing és una iniciativa europea per a la innovació que te la missió d'optimitzar els processos de producció i la productivitat de les empreses, mitjançant el potencial que proporcionen els serveis Cloud o serveis informàtics d'alt rendiment alhora d'administrar les seves dades.
El projecte està finançat pel programa de recerca Horizon 2020.
En el marc d'aquesta iniciativa, s'ha llançat una convocatòria dirigida preferiblement a pimes per tal que aquestes puguin formar part d'un procés d'experimentació d'un any de durada basat en tecnologies de computació en núvol.
Els sol·licitants han d'indicar quins serien els beneficis derivats d'explotar serveis d'enginyeria i producció computacionals Cloud per a la millora de l'impacte de la seva empresa.
CloudiFacturing està buscant empreses que proporcionin especialment els següents casos d'experimentació:
Els serveis que CloudiFacturing oferirà a les parts seleccionades estan finançats per la comissió europea i tenen un valor de 100.000 €.
Les aportacions seran les següents:
Els casos d'experimentació només podran ser proposats per consorcis petits que constin de 2 a 5 socis multidisciplinaris (per exemple, usuaris finals del sector manufacturer, proveïdors de programari independents, consultors d'enginyeria, organitzacions de recerca, proveïdors de computació d'alt rendiment, i plataformes d'innovació digital).
El nombre mínim de socis del consorci per tal d'optar a participar en l'experiment, és d'un usuari final (provinent del sector manufacturer, preferiblement una pime), i un venedor de software independent (ISV).
El consorci ha de ser transfronterer, amb socis de diferents països.
Els usuaris finals han de ser (preferiblement) nous en la tecnologia que s'està investigant en l'experiment.
Pressupost: 100.000 € (per experiment) | Data límit: 30/09/2019
La Cambra Oficial de Comerç, Indústria, Serveis i Navegació de Reus convoca ajuts per aquest 2019 per al desenvolupament de plans de suport a la incorporació de les TIC en el marc del programa TICCámaras.
L'objectiu principal de la convocatòria és impulsar la incorporació sistemàtica de les TIC a l'activitat habitual de les pimes, com a eina competitiva clau en la seva estratègia, així com maximitzar les oportunitats que ofereixen per a millorar la seva productivitat i competitivitat.
Els ajuts estaran dividits en els serveis següents:
En són potencials beneficiaris pimes i autònoms de la demarcació territorial de la Cambra de Comerç de Reus, que es estiguin donats d'alta al Cens de l'IAE.
Aquest programa està cofinançat pel FEDER en un 50%.
Pressupost: 50.832,00€ (amb una quantia màxima de 2.800 euros per empresa) | Data límit: 31/10/2019
La Cambra Oficial de Comerç, Indústria, Serveis i Navegació de Tortosa convoca ajuts per aquest 2019 per al desenvolupament de plans de suport a la incorporació de les TIC en el marc del programa TICCámaras.
L'objectiu principal de la convocatòria és impulsar la incorporació sistemàtica de les TIC a l'activitat habitual de les pimes, com a eina competitiva clau en la seva estratègia, així com maximitzar les oportunitats que ofereixen per a millorar la seva productivitat i competitivitat.
Els ajuts estaran dividits en els següents serveis:
En són potencials beneficiaris pimes i autònoms de la demarcació territorial de la Cambra de Comerç de Tortosa, que es estiguin donats d'alta al Cens de l'IAE (l'Impost sobre Activitats Econòmiques).
Aquest programa està cofinançat pel FEDER en un 50%.
Pressupost: 89.320,00€ (amb una quantia màxima de 2.800€ per empresa) | Data límit: 28/06/2019
Aquesta convocatòria s'emmarca en el pla de treball del Fons Europeu Marítim i de la Pesca (FEMP), i té per objectiu l'elaboració de propostes de suport a l'establiment i l'execució dels Plans Espacials Marítims ( Maritime Spatial Planning, MSP) en línia amb les prioritats establertes en el marc de la Directiva del MSP.
El MPS ha esdevingut una important eina política per gestionar eficientment els recursos marins, reforçar la cooperació transfronterera, afavorir el desenvolupament sostenible i, en general, promoure una millor governabilitat dels oceans.
La present convocatòria s'adreça a donar suport als estats membres en la creació de plans espacials marítims i garantir la coherència i la coordinació dels plans entre les regions marines.
Les propostes han d'estar dirigides a donar suport a les següents activitats:
Els sol·licitants han d'explicar en la seva proposta com implementaran les activitats citades, fent un pronòstic dels resultats concrets i mesurables dins la durada del projecte.
La convocatòria va adreçada a les entitats que compleixin amb els següents requisits:
El Premi Europeu al Desenvolupament Sostenible, organitzat per l'ICLEI (Governs locals per la Sostenibilitat), el País Basc i la ciutat d'Aalbord (Dinamarca), amb el suport del Comitè Europeu de les Regions i el Banc Europeu d'Inversions, reconeix Accions Transformadores, que reflecteixen les contribucions locals o regionals en pro de la implementació dels Objectius de Desenvolupament Sostenible i l'Acord Climàtic de París.
El concurs està obert a qualsevol autoritat local o regional, o organització de la societat civil, situada en un estat membre de la UE, país de l'EEE, candidat a la UE o país en procés d'adhesió que s'hagi adherit a la Declaració Basca per afavorir la transformació sociocultural, socioeconòmica i tecnològica de comunitats.
El Programa Interreg Med és un programa de cooperació transnacional cofinançat pel Fons Europeu de Desenvolupament Regional (FEDER).
El seu objectiu és promoure un creixement sostenible a l'àrea mediterrània mitjançant el foment de conceptes i pràctiques innovadores (tecnologies, governabilitat, serveis innovadors...), l'ús raonable de recursos (energia, aigua, recursos marítims...), i el suport a la integració social mitjançant un enfocament de cooperació integrat i territorial.
L'objectiu d'aquesta licitació és realitzar un estudi de l'impacte del Programa Interreg Med per tal de verificar si la nova arquitectura del programa ha produït els canvis desitjats i ha assolit els objectius establerts, així com també identificar i analitzar quina ha estat la contribució del programa a la millora de les polítiques públiques de la regió mediterrània.
Així doncs, l'avaluació de l'impacte tractarà d'identificar:
L'avaluació d'impacte es durà a terme entre el 2019 i el 2021.
La Comissió Europea ha fet pública una licitació per a la realització d'exercicis sobre mòduls de protecció civil, equips d'assistència tècnica i suport, altres capacitats de resposta i equips de protecció civil del Mecanisme d'Ajut Humanitari i Protecció Civil de la Unió Europea.
L'objectiu general del Mecanisme és enfortir la cooperació entre els estats participants i la UE en el camp de la protecció civil per tal de facilitar la coordinació i millorar l'eficàcia del sistema de prevenció, preparació i resposta als desastres naturals.
La finalitat d'aquesta licitació és la realització del disseny, la planificació, l'execució i l'autoavaluació dels exercicis específics per mòduls de protecció civil, altres capacitats de resposta registrades en el Sistema Comú de Comunicació i Informació d'Emergència (SCCIE), Equips d'Assistència Tècnica i Suport (TAST) i Equips de Protecció Civil de la Unió Europea (EUCPT), desplegables en les missions en el marc del Mecanisme de protecció civil de la Unió Europea.
Aquesta convocatòria està dividida en 5 lots:
Lot 1 (1.350.000 €) - Dissenyar, planificar, autoavaluar i realitzar exercicis per al personal dels mòduls de protecció civil, altres capacitats de resposta, TAST i EUCPT i dissenyar, planificar i dur a terme dos exercicis de realitat augmentada per a possibles líders d'equips d'un EUCPT.
Lot 2 (3.330.000 €) - Dissenyar, planificar, autoavaluar i realitzar sis exercicis de camp relacionats amb l'aigua, la lluita contra incendis forestals, la detecció de NBQ i les capacitats de mostreig.
Lot 3 (3.020.000 €) - Dissenyar, planificar, realitzar i autoavaluar sis exercicis de camp per a la cerca i el rescat urbans (USAR) i altres capacitats de resposta.
Lot 4 (1.125.000 €) - Dissenyar, planificar, realitzar i autoavaluar tres exercicis de camp per a EUCPT i TAST.
Lot 5 (2.100.000 €) - Dissenyar, planificar, realitzar i autoavaluar tres exercicis de camp per a equips mèdics amb altres capacitats de resposta, EUCPT i TAST.
La durada del contracte serà de 34 mesos.
La Comissió Europea ha obert una convocatòria a aquells interessats/ades en formar part de les "Mission Boards", juntes d'experts que assessoraran a la Comissió alhora d'identificar i implementar les missions del programa de recerca i innovació Horizon Europe.
Aquestes missions seran iniciatives d'alt nivell i ambició que serviran per trobar solucions a alguns dels grans reptes als quals s'enfronten els ciutadans europeus, amb l'objectiu de contribuir a una millora real en la vida dels ciutadans i de la societat en general.
Hi haurà cinc "Mission Boards", que tractaran les següents temàtiques:
La primera tasca de les "Mission Boards" serà identificar i dissenyar una o més missions específiques per a cadascuna de les temàtiques, en consulta amb les parts interessades i els ciutadans.
Les missions s'implementaran a través d'un enfocament sistèmic, combinant nous coneixements i tecnologies amb models de negoci, finances, regulacions, governabilitat, habilitats i innovació social.
Les "Mission Boards" estaran formades per experts independents d'alt nivell que ajudaran a configurar les missions, incloent-hi els seus respectius objectius, indicadors i terminis.
La Comissió busca individus que puguin aportar habilitats i coneixements estratègics, provinents de diverses especialitats ja sigui el camp de la indústria, la innovació i els negocis; la acadèmia i organismes d'investigació i recerca; institucions polítiques; usuaris finals i interessats clau.
La present convocatòria s'emmarca dins del programa de treball de l'Horizon 2020 per al període 2018-2020 en matèria de Nanotecnologia, Materials Avançats, Biotecnologia, Manufactura Avançada i Processament.
Sota el subapartat de Caracterització de Materials i Modelatge Computacional englobat dins del topic Fonaments per a la Indústria del Demà, l'objectiu d'aquesta convocatòria és la realització d'accions de suport i coordinació (CSA) per al desenvolupament d'una nanofabricació sostenible.
La finalitat d'aquesta convocatòria és, doncs, l'establiment d'indústries de nanofabricació a gran escala basades en nanopartícules manufacturades amb propietats dissenyades per tal de poder ser aplicades en semiconductors, recollida i emmagatzematge d'energia, recuperació de calor de residus, medicaments, etc.
Aquesta acció pretén establir sinergies entre els grups d'interès de la Unió Europea (laboratoris de recerca, indústria, pimes, etc.) que actuen en l'àmbit de la nanotecnologia i així facilitar la identificació i resolució de reptes comuns.
Les accions de suport i coordinació que la present convocatòria inclou són les següents:
El Partenariat Europeu d'Innovació en envelliment actiu i saludable (EIP on AHA) ha obert una convocatòria d'agermanament Twinnings Support Scheme per encoratjar la creació de sinergies i suport en la seva tasca de desplegament de solucions innovadores a gran escala que contribueixin a una millora de la salut i la cura de les persones grans.
La present convocatòria s'adreça a organitzacions regionals que participin activament en l'EIP on AHA i ja hagin formalitzat compromisos a nivell individual o col·laboratiu amb el parternariat.
La convocatòria s'enfoca a l'agermanament o twinning entre aquestes organitzacions per tal de minimitzar els riscos associats amb la inversió en tecnologies de comunicació i informació innovadores.
La convocatòria, doncs, té com a objectiu el finançament de l'intercanvi de coneixements i bones pràctiques en solucions de salut digital que tenen un elevat potencial de replicabilitat.
L'esquema d'agermanament que la present convocatòria promou està configurat per dos tipus d'organitzacions.
L'organització d'origen serà l'encarregada de transferir les pràctiques innovadores i l'organització d'adopció serà la recipient d'aquestes pràctiques i es farà càrrec de l'aplicació d'aquestes en el seu territori.
Aquest esquema d'agermanament és també aplicable a un nombre limitat de pimes i startups.
Les sol·licituds per formar part d'aquest esquema de finançament es poden fer mitjançant una sol·licitud conjunta, presentada mitjançant un formulari en línia.
La sol·licitud conjunta hauria de ser configurada tant per l'entitat d'origen i l'entitat d'adopció.
Cal proporcionar detalls sobre el contingut de l'esquema d'agermanament i exposar el compromís per començar a aplicar la pràctica innovadora en el període 2019-2020.
L'Agència Europea de Defensa (EDA) ha llançat una licitació per a la realització d'un anàlisi de les tècniques basades en intel·ligència artificial més promissòries per a la detecció, reconeixement, identificació i seguiment automàtics (A-DRIT).
L'objectiu general és millorar les capacitats operatives militars en un escenari militar canviant i desafiant, on les amenaces asimètriques són cada vegada més dominants.
Els objectius específics d'aquest estudi i les principals tasques a realitzar són els següents:
Els sol·licitants han de presentar una proposta tècnica que cobreixi les dues fases de l'estudi i les seves tasques corresponents.
La primera fase consisteix en la identificació de casos emergents de tecnologia militar i d'ús militar mentre que la segona consisteix en un anàlisis de rendiment i la subseqüent explotació dels resultats.
La Cambra Oficial de Comerç, Indústria, Serveis i Navegació de Reus convoca ajuts per aquest 2019 per al desenvolupament de plans d'implementació de solucions innovadores en el marc del Programa InnoCámaras.
Aquest programa té com a objectiu principal contribuir a millorar la competitivitat de les pimes de la demarcació territorial mitjançant la integració de la innovació a les seves estratègies empresarials com a eina competitiva clau per a aconseguir un creixement econòmic sostingut.
Els ajuts estaran dividits en els serveis següents:
En són potencials beneficiaris pimes i autònoms de la demarcació territorial de la Cambra de Comerç de Reus, que es estiguin donats d'alta al Cens de l'IAE (l'Impost sobre Activitats Econòmiques).
Pressupost: 26.796,00€ (amb un ajut màxim de 2.800 euros per empresa) | Data límit: 30/11/2019
L' Agencia Estatal de Investigación ha publicat la convocatòria d'accions de dinamització Europa Excelencia que tenen com a objectiu potenciar la participació espanyola en els subprogrames Starting Grants i Consolidator Grants, emmarcats dins de l'Horizon 2020.
Es tracta de projectes d'investigació cientificotècnics relacions amb els objectius de les propostes remeses i avaluades positivament i considerades escollibles pel Consell Europeu d'Investigació, però que per raons pressupostàries no han pogut ser finalment finançades per tal organisme.
L'objectiu d'aquestes accions de dinamització és impulsar la internacionalització de les activitats R+D i contribuir a l'avenç del coneixement per afrontar els desafiament que la investigació espanyola té en el context de l'Espai Europeu d'Investigació, fomentant la participació d'investigadors amb trajectòries científiques prometedores.
Els ajuts estaran destinats a finançar les despeses de personal, petit equipament, materials i altres despeses relacionades amb els objectius del projecte.
La quantia total de la convocatòria serà assumida per l' Agencia Estatal de Investigación.
En són potencials beneficiaris entitats públiques o privades sense ànim de lucre amb capacitat i competència demostrada per a realitzar projectes d'R+D+I que suposin un avenç significatiu del coneixement.
Alhora, l'investigador principal haurà de figurar en una proposta presentada a la convocatòria 2018 de l'ERC i que no hagi obtingut finançament.
El programa Interreg Europe va llençar la Policy Learning Platform una eina que té la voluntat de ser un espai d'aprenentatge continu on aquella comunitat europea que es dedica al disseny de polítiques pot aprofitar els coneixement dels experts i companys de l'àrea.
El programa està basat en quatre eixos prioritaris que es relacionen amb l'estratègia Europa 2020:
La Policy Learning Platform obre ara dues noves convocatòries, les quals tenen les 4 prioritats de l'Interreg com a temàtica principal:
La Policy Learning Platform cobrirà les despeses derivades del viatge i la manutenció de fins a sis experts per a la participació en les regions amfitriones.
Les despeses de càtering i traducció també poden arribar a ser assumides.
Són potencials beneficiaris dels serveis oferts per la plataforma totes les regions de la UE, Suïssa i Noruega.
Interreg Europe dona suport als agents interessats de totes les regions europees a posar en funcionament polítiques públiques de desenvolupament més efectives a través de l'intercanvi de coneixements, experiències i bones pràctiques.
SESAR (sigles en anglès de Single European Sky ATM Research) és la iniciativa europea per modernitzar els sistemes i procediments de la gestió del trànsit aeri amb la finalitat d'avançar cap a la creació d'un espai aeri comú.
En el marc del Programa de Recerca i Innovació SESAR 2020, s'ha obert una nova convocatòria per a projectes exploratoris amb l'objectiu de fomentar idees noves i innovadores per transformar la gestió del trànsit aeri a Europa.
La convocatòria, que engloba una gran varietat de topics, es fonamenta en les necessitats identificades per la Estratègia d'Aviació per a Europa, el Pla Mestre Europeu ATM, Flightpath 2050 - Visió per a l'Aviació d'Europa i l'Agenda de Recerca i Innovació Estratègica d'ACARE (SRIA).
Aquesta quarta convocatòria també es basa en els resultats de la recerca actual i prèvia de SESAR, projectes rellevants d'Horizon 2020 i altres activitats de recerca.
La convocatòria consta de dos àrees de treball: "Gestió del trànsit aeri (ATM) excel·lent & Divulgació" i "Gestió del trànsit aeri (ATM) orientat a la investigació pràctica".
Els topics inclosos en la present convocatòria són els següents:
Horizon 2020 obre un seguit de convocatòries amb l'objectiu de desenvolupar solucions en matèria d'energies renovables i treballar per a reduir al mínim la dependència dels combustibles fòssils i les indústries basades en l'ús intensiu de carboni.
Horizon 2020 és el programa de finançament a la recerca i a la innovació més gran d'Europa.
És l'instrument financer que permet el desenvolupament de la Unió per a la Innovació, una iniciativa d'Europa 2020, per a finançar iniciatives i projectes d'investigació i innovació, desenvolupaments tecnològics, projectes de demostració, etc. En conjunt, l'objectiu d'Horizon 2020 és garantir l'avanç en la ciència, eliminar les barreres a la innovació i facilitar, tant al sector privat com al públic, el treball conjunt per a la innovació.
Les convocatòries disponibles són les següents:
Solucions integrades per un funcionament flexible de les plantes d'energies fòssils a través de la tecnologia Power-to-X i/o l'emmagatzematge d'energia.
Producció industrial baixa en carboni a través del CCUS ( Carbon Capture, Utilization, and Storage ).
Aspectes de les ciències socials i les humanitats (SSH) en la transició cap a energies netes.
Energia solar en els processos industrials.
Desenvolupament de solucions basades en fonts renovables que aportin flexibilitat al sistema energètic.
Desenvolupament de tecnologies basades en biocombustibles de nova generació i fonts renovables per a l'aviació i el transport marítim.
Conversió de llum solar en energia química emmagatzemable.
Pot participar a les convocatòries qualsevol entitat jurídica establerta en qualsevol país de la UE, d'un país associat a l'Horizon 2020 o de tercers països, tals com universitats, empreses, associacions o agrupacions d'empreses, centres d'investigació, centres tecnològics, administracions públiques, etc.
Les jornades informatives de l' Horizon2020 Energy tindran lloc el 25, 26 i 27 de juny a Brussel·les.
Allà es presentaran les oportunitats d'obtenir fons per a la recerca, innovació i la incorporació al mercat de projectes d'energies renovables.
El programa Interreg Med obre la segona convocatòria de projectes horitzontals, que té la intenció d'ampliar sinèrgies i profunditzar la cooperació transnacional.
El concepte de projecte horitzontal sorgeix com a resultat dels suggeriments tant interns (de la gestió del programa) com externs (dels socis dels projectes) orientats a millorar la qualitat del programa.
Els projectes horitzontals establiran una vinculació entre el programa i els projectes individuals ( single-module ) o modulars, centrant-se en la informació i els resultats principals de cada eix prioritari.
Aquest tipus de programa no haurà d'assolir objectius propis sinó recopilar els resultats dels projectes modulars i facilitar la seva transferència [a altres programes de cooperació territorial Europea (Interreg Europe, Interreg Sudoe etc.), a la Comissió Europea, als Estats membres, a les xarxes institucionals, etc.].
L'àmbit de treball es centra en la capitalització, la transferència i la integració de coneixements.
Els projectes que es presentin a aquesta convocatòria han de tenir incorporats els objectius que el programa Interreg MED persegueix:
Els sol·licitants hauran de realitzar els "paquets de treball" següents:
En aquesta convocatòria, els socis líders hauran de ser socis participants actualment en projectes horitzontals en curs sense tenir en compte de les comunitats temàtiques.
Així mateix, els socis líders hauran d'associar-se amb un soci d'un país associat al programa Interreg Med que no estigui inclòs en els projectes horitzontals de la primera convocatòria de projectes horitzontals.
A la primera convocatòria de projectes horitzontals van resultar beneficiats vuit projectes horitzontals amb participació catalana:
Ja està disponible la proposta de resolució provisional de la convocatòria del Programa de Cooperació Territorial POCTEFA 2014-2020 amb l'estat de cada candidatura.
Alhora, els socis líders rebran per correu electrònic el detall dels elements a esmenar.
El programa POCTEFA és l'acrònim del programa INTERREG V-A Espanya-França-Andorra.
Es tracta d'un programa europeu de cooperació territorial creat per a fomentar el desenvolupament sostenible del territori fronterer entre els tres països i que es finança amb fons europeus a través del FEDER.
A la tercera convocatòria estava oberta a projectes que els seus objectius coincideixin amb tots els eixos del programa, excepte el 6c de l'eix 3 (Valoritzar el patrimoni natural i cultural mitjançant enfocaments conjunts de desenvolupament sostenible), aquests són:
A la convocatòria s'hi ha presentat un total de 74 projectes, 49 d'ells amb participació de socis catalans.
Les candidatures que tinguin quelcom a esmenar tenen fins el divendres 24 de maig a les 23h59 per a fer-ho.